กฎกระทรวงกำหนดค่าธรรมเนียมเกี่ยวกับการประกอบธุรกิจรักษาความปลอดภัย และการเป็นพนักงานรักษาความปลอดภัยรับอนุญาต พ.ศ. 2560
ประกาศวันที่ 2017-04-21

content: กฎกระทรวง กำหนดค่าธรรมเนียมเกี่ยวกับการประกอบธุรกิจรักษาความปลอดภัย และการเป็นพนักงานรักษาความปลอดภัยรับอนุญาต พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติธุรกิจรักษาความปลอดภัย พ.ศ. ๒๕๕๘ นายกรัฐมนตรีออกกฎกระทรวงไว้ ดังต่อไปนี้
content: ให้กำหนดค่าธรรมเนียม ดังต่อไปนี้ (๑) ใบอนุญาตประกอบธุรกิจรักษาความปลอดภัย (ก) บริษัทรักษาความปลอดภัยที่มีจำนวน พนักงานรักษาความปลอดภัยรับอนุญาต ไม่ถึงหนึ่งร้อยคนฉบับละ ๕,๐๐๐ บาท (ข) บริษัทรักษาความปลอดภัยที่มีจำนวน พนักงานรักษาความปลอดภัยรับอนุญาต ตั้งแต่หนึ่งร้อยคนแต่ไม่ถึงห้าร้อยคนฉบับละ ๑๐,๐๐๐
content: บาท (ค) บริษัทรักษาความปลอดภัยที่มีจำนวน พนักงานรักษาความปลอดภัยรับอนุญาต ตั้งแต่ห้าร้อยคนแต่ไม่ถึงหนึ่งพันคนฉบับละ ๒๐,๐๐๐ บาท (ง) บริษัทรักษาความปลอดภัยที่มีจำนวน พนักงานรักษาความปลอดภัยรับอนุญาต ตั้งแต่หนึ่งพันคนขึ้นไปฉบับละ ๓๐,๐๐๐ บาท (๒) ใบอนุญาตเป็นพนักงาน รักษาความปลอดภัยรับอนุญาตฉบับละ ๓๐๐
content: บาท (๓) ใบแทนใบอนุญาตประกอบธุรกิจรักษา ความปลอดภัยฉบับละ ๑,๐๐๐ บาท (๔) ใบแทนใบอนุญาตเป็นพนักงาน รักษาความปลอดภัยรับอนุญาตฉบับละ ๑๐๐ บาท (๕) การต่ออายุใบอนุญาตครั้งละ เท่ากับค่าธรรมเนียมใบอนุญาต สำหรับใบอนุญาตแต่ละฉบับ
content: ให้ไว้ ณ วันที่ ๑๔ มีนาคม พ.ศ. ๒๕๖๐ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดค่าธรรมเนียมเกี่ยวกับการประกอบธุรกิจรักษาความปลอดภัยและการเป็นพนักงานรักษาความปลอดภัยรับอนุญาต ซึ่งมาตรา ๕ วรรคหนึ่งและวรรคสอง แห่งพระราชบัญญัติธุรกิจรักษาความปลอดภัย พ.ศ. ๒๕๕๘
content: บัญญัติให้นายกรัฐมนตรีมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติ โดยจะกำหนดอัตราค่าธรรมเนียมการประกอบธุรกิจรักษาความปลอดภัยให้แตกต่างกันโดยคำนึงถึงจำนวนพนักงานรักษาความปลอดภัยรับอนุญาตของบริษัทรักษาความปลอดภัยก็ได้ จึงจำเป็นต้องออกกฎกระทรวงนี้